Comic
Un comic (ex anglese: comics; etiam internationalmente note como manga quando referite al stilo japonese) es un typo de litteratura graphic ubi un narration picte es designate cum imagines in sequentia, saepissime incentrate sur dialogos, cum parve descriptiones externe.

Historia
Le version moderne de iste typo de narration nasce sur le jornales de novas ut vignette comic, post prolongate a banda designate, sovente de character politic. In le curso del ultime duo seculos, le simplice bandas se ha evolvite usque devenir ver e proprie libros a designos, publicate autonomemente e cum decenas de subgeneres litterari. Secundo le amplitude del narration e le publico destinatari, le historias designate contemporanee pote haber permulte formas et esser vocate in numerose manieras, como le breve librettos serial de historiettas e contos a designos  majormente pro juvenes, o le plus complexe volumines unic de novellas e romances graphic, saepe etiam directe a un publico exclusivemente adulte.

Historicamente, illo es un arte producite desde longe tempore, per exemplo in hieroglyphes egyptian, frisios e insignias grec, mosaicos, columnas coclide e graffiti latin, o le tapisserias flaminge e normanne.

Le plus directe predecessores del bandas designate moderne son caricaturas humoristic a un sol vignette, facite pro revistas comic in le seculo XIX in Europa e le Statos Unite. In ille seculo, le designator suisse Rodolphe Töpffer creava diverse historietta satiric corte cum un narration sequential, que ganie popularitate. Post Töpffer, le medio esseva usate del autores german Wilhelm Busch e Heinrich Hoffman. In le epocha, on produceva etiam revistas satiric como Punch e Puck, que etiam esseva un fonte de inspiration pro designatores in Asia.

In le principio del seculo XX, in le Statos Unite, le bandas designate comenciava emerger como un ver medio del massas, in historias de un banda o un pagina sol, producite pro augmentar le vendita de jornales. Exemplos de iste tempore es Yellow Kid/Hogan's Alley de Richard Felton Outcalt, Katzenjammer Kids de Rudolph Dirks e Happy Hooligan de Frederick Burr Opper. Relativemente rapide, alter obras cum ambitiones artistico alto esseva producite, como Little Nemo in Slumberland de Winsor McCay, Krazy Kat de George Herriman, e The Kin-Der Kids e Wee Willie Winkie's World de Lyonel Feiniger.

Le plus importante tradition in Europa, le scena francobelge, initiava apparer como un scena distincte e importante durante le secunde guerra mundial, quando le occupantes nazista decideva prohibir le importation de contos designate statounitese. Proque le population belge e francese ja ha devenite accostumate a expectar contos a designos nove, un production native, de un scala plus grande, appareva.

 
Artes visual